[Innocentius episcopus, servus servorum Dei, venerabili fratri archiepiscopo Vpsalensi et dilecto filio priori prouinciali ordinis fratrum in Dacia salutem etc.].* Ex parte dilecti filii fratris Thome episcopi Finlandie nobis extitit intimatum, quod cum olim de mandato eiusdem receperitis cessionem, quia in litteris nostris uobis super hoc transmissis nulla de ipsius prouisione mentio habeatur, uos eius cessione recepta nullam prouisionem assignastis eidem, quare nobis humiliter supplicauit, ut prouidere sibi super hoc, ne mendicare cogatur, de benignitate sedis apostolice curaremus; mandamus quatenus, si est ita, dicto episcopo de bonis espiscopalibus ecclesie Finlandie prouisionem, ex qua possit congrue sustentari, auctoritate nostra assignare curetis, contra etc.